CELEX: 62008CN0033
Language: el
Date: 2008-01-28 00:00:00
Title: Υπόθεση C-33/08: Αίτηση για την έκδοση προδικαστικής αποφάσεως, την οποία υπέβαλε το Verwaltungsgerichtshof (Αυστρία) στις 28 Ιανουαρίου 2008 — Agrana Zucker GmbH κατά Bundesministerium für Land- und Fortswirtschaft, Umwelt und Wasserwirtschaft

12.4.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 92/14
            
         Αίτηση για την έκδοση προδικαστικής αποφάσεως, την οποία υπέβαλε το Verwaltungsgerichtshof (Αυστρία) στις 28 Ιανουαρίου 2008 — Agrana Zucker GmbH κατά Bundesministerium für Land- und Fortswirtschaft, Umwelt und Wasserwirtschaft
   (Υπόθεση C-33/08)
   (2008/C 92/26)
   Γλώσσα διαδικασίας: η γερμανική
   Αιτούν δικαστήριο
   Verwaltungsgerichtshof (Αυστρία)
   Διάδικοι στην υπόθεση της κύριας δίκης
   
      Προσφεύγουσα: Agrana Zucker GmbH
   
      Καθού: Bundesministerium für Land- und Fortswirtschaft, Umwelt und Wasserwirtschaft (Ομοσπονδιακό Υπουργείο Γεωργίας και Δασοπονίας, Περιβάλλοντος και Διαχείρισης των Υδάτων)
   Προδικαστικά ερωτήματα
   
               1)
            
            
               Έχει το άρθρο 11 του κανονισμού (EΚ) 320/2006 του Συμβουλίου, της 20ής Φεβρουαρίου 2006 (1), την έννοια ότι ποσόστωση ζάχαρης, η οποία δεν μπορεί να χρησιμοποιηθεί συνεπεία προληπτικής απόσυρσης κατά το άρθρο 3 του κανονισμού (EΚ) 493/2006 (2) της Επιτροπής, της 27ης Μαρτίου 2006, πρέπει να λαμβάνεται υπόψη για τον υπολογισμό του προσωρινού ποσού αναδιάρθρωσης;
            
         
               2)
            
            
               Σε περίπτωση καταφατικής απάντησης στο πρώτο ερώτημα:
               Συνάδει το άρθρο 11 του κανονισμού (EΚ) 320/2006 με το πρωτογενές κοινοτικό δίκαιο, ιδίως δε με την απαγόρευση των διακρίσεων που απορρέει από το άρθρο 34 EΚ και με την αρχή της προστασίας της δικαιολογημένης εμπιστοσύνης;
            
         
      (1)  Κανονισμός (ΕK) 320/2006 του Συμβουλίου, της 20ής Φεβρουαρίου 2006, για τη θέσπιση προσωρινού καθεστώτος αναδιάρθρωσης του κλάδου της ζάχαρης στην Κοινότητα και για την τροποποίηση του κανονισμού (ΕΚ) 1290/2005 για τη χρηματοδότηση της κοινής γεωργικής πολιτικής (EE L 58, της 28.2.2006, σ. 42).
   
      (2)  Κανονισμός (ΕΚ) 493/2006 της Επιτροπής, της 27ης Μαρτίου 2006, για καθορισμό μεταβατικών μέτρων στο πλαίσιο της μεταρρύθμισης της κοινής οργάνωσης της αγοράς της ζάχαρης και για τροποποίηση των κανονισμών (ΕΚ) 1265/2001 και (ΕΚ) 314/2002 (EE L 89 της 28.3.2006, σ. 11).